Source: http://public.mkab.hu/dev/dontesek.nsf/0/7DFB2F36461377BDC125831400593980?OpenDocument
Timestamp: 2020-05-27 13:02:53+00:00

Document:
IV/01331/2018
. IV/01331/2018
Az ügy tárgya: A polgári perrendtartásról szóló 1952. évi III. törvény 327. §, a közigazgatási eljárásról szóló 2004. évi CXL. törvény 12. § (1) bekezdése, a Magyar Nemzeti Bankról szóló 2013. évi CXXXIX. törvény 47. § (1) bekezdése és a Kúria I.35.466/2017/10 számú ítélete elleni alkotmányjogi panasz (takarékszövetkezet ellenőrzése)
Az indítványozó - az Abtv. 26. § (1) bekezdése és a 27. § alapján - a polgári perrendtartásról szóló 1952. évi III. törvény 327. §, a közigazgatási eljárásról szóló 2004. évi CXL. törvény 12. § (1) bekezdése, a Magyar Nemzeti Bankról szóló 2013. évi CXXXIX. törvény 47. § (1) bekezdése, valamint a Kúria Kfv.I.35.466/2017/10 számú ítélete, a Fővárosi Törvényszék 1.Kf.650.068/2016/11. számú ítélete és a Fővárosi Közigazgatási és Munkaügyi Bíróság 28.K.30.714/2014/79. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó - perbeli felperes - által képviselt takarékszövetkezettel szemben a perbeli alperes hivatalból folytatott felügyeleti ellenőrzési eljárás során megállapította, hogy a takarékszövetkezet likvid eszköz/betét mutatója a korábbi értékhez viszonyítva romlott. A perbeli alperes határozatában a takarékszövetkezet pénzügyi szolgáltatása, kiegészítő pénzügyi szolgáltatási tevékenység végzésére jogosító engedélyeit visszavonta és végelszámolót rendelt ki. Az indítványozó a másodfokú döntés bírósági felülvizsgálatát kérte. A bíróság az indítványozó keresetét elutasította, a másodfokú bíróság a döntést helybenhagyta. A Kúria a jogerős ítéletet hatályában fenntartotta.
Az indítványozó álláspontja szerint a támadott döntések sértik a tulajdonhoz való jogát, a tisztességes eljáráshoz való jogot és a jogorvoslathoz való jogot..
a polgári perrendtartásról szóló 1952. évi III. törvény 327. §
a közigazgatási eljárásról szóló 2004. évi CXL. törvény 12. § (1) bekezdés
a Magyar Nemzeti Bankról szóló 2013. évi CXXXIX. törvény 47. § (1) bekezdés
Kúria Kfv.I.35.466/2017/10 számú ítélete
Fővárosi Törvényszék 1.Kf.650.068/2016/11. számú ítélete
Fővárosi Közigazgatási és Munkaügyi Bíróság 28.K.30.714/2014/79. számú ítélete
IV_1331_0_2018_indítvány_anonimizált.pdf

References: Kúria 
 Kúria 
 Bíróság 
 bíróság 
 bíróság 
 Kúria 

Kúria 
 Bíróság